रैयतों के लिए मुआवजा शिविर आज
एनएच32 चौड़ीकरण के लिए चास अंचल स्थित पुपुनकी के भूमि अधिग्रहण को लेकर मुआवजा भुगतान के लिए चार दिवसीय कैंप का आयोजन किया जाएगा। यह कैंप पंचायत भवन पुपुनकी में तीन मार्च से शुरू होगा। साथ ही चार, छह और आठ मार्च तक चलेगी। इसके लिए कैंप प्रभारी चास अंचलाधिकारी वंदना शेजवलकर और जरीडीह के अंचलाधिकारी राजेश कुमार मिश्र को बनाया गया है। एनएच 32 चौड़ीकरण में आने वाली जमीन के एवज में एनएचआई ने रैयतों को मुआवजा की राशि पहले ही जमा कर चुकी है पर मापी सहित कुछ विवादों के निपटारा के बाद इसकी राशि बांटी जा रही है। एनएच 32 की चौड़ीकरण में रैयतों की व्यवसायिक जमीन का अधिग्रहण किया है। जबकि 23 के लिए बन रहे नए बाईपास में व्यवसायिक और कृषि दोनों किस्म की जमीन का अधिग्रहण किया जाना है। एनएचआई द्वारा जारी अधिसूचना में एनएच 32 में पुपुनकी से मिर्धा (पश्चिम बंगाल बार्डर) तक फोरलेन बनाने की बात कही गई थी।
hin_Deva hin_Deva